Եվ գրեթե տիրապետող է դարձել մտայնությունը, թե` հայոց գրական լեզուն հայկական սերիալների համար ամոթալի ու մերժելի լեզու է, հետևաբար, պիտի ամեն կերպ այդ լեզվի «հախից գալ»` փողոցային բառ ու բանով, ժարգոնով, ինչպես նաև նոր` կոնտրլեզու ստեղծելով: «Շանթ» հեռուստաընկերության եթերում ամիսներ շարունակ ցուցադրվում է «Քաղաքում» սերիալը, որի հերոսները «ավանդաբար» խոսում են Երևանի խոսվածքով, անշուշտ` նաև գողական ժարգոնով, խոսում են՝ առանց նույնիսկ սցենարիստի գրածն անգիր անելու (այն տպավորությունը կա, որ սերիալների դերասաններին մոտավոր բացատրվում է տվյալ դրվագում իրենց ասելիքը կամ ասելիքի թեման, մնացածն իրենց անվերահսկելի իմպրովիզացիայի հույսին է, որը տեղում ձայնագրվում ու ժամեր չանցած հայտնվում է եթերում):